અમદાવાદ: સામાન્ય રીતે દિવાળી બાદ સૌરાષ્ટ્ર બાજુથી ડુંગળીની આવકમાં વધારો થતો હોય છે અને તેથી ભાવમાં પણ ઘટાડો જોવા મળતો હોય છે. પાછલા વર્ષે આ જ સમયગાળામાં ૧પથી ર૦ રૂપિયે કિલોના ભાવે ડુંગળી વેચાતી હતી. પરંતુ ચાલુ વર્ષે મહારાષ્ટ્ર બાજુથી આવતી ડુંગળીની આવક ઘટતાં તથા છેલ્લા બે-ત્રણ દિવસથી નાસિક તથા તેની આજુબાજુના વિસ્તારમાં ઊભી થયેલી તંગદીલીના પગલે સ્થાનિક બજારમાં ડુંગળીની આવકમાં ઘટાડો થતાં જથ્થાબંધ ભાવમાં પણ વધારો થયો છે.